Publication: Magyar Közlöny
Issue: MK-2009-131 (Year: 2009, Number: 131)
Era: 2004-2010
Section: Melléklet a 15/2009. (IX. 17.) KvVM rendelethez
Paragraph Index: 359

Melléklet a 15/2009. (IX. 17.) KvVM rendelethez A Háros-szigeti Ártéri-erdõ Természetvédelmi Terület természetvédelmi kezelési terve 1. Természetvédelmi célkitûzések – Természeteshez közelítõ fajösszetételû és mintázatú vegetáció kialakítása, fenntartása. – A terület tájképi értékeinek megõrzése. – A területen található védett növény- (pl. téli zsurló /Equisetum hyemale/, ligeti csillagvirág /Scilla vindobonensis/, nyári tõzike /Leucojum aestivum/) és állatfajok állományának megõrzése. – A természetes vegetációhoz kapcsolódó õshonos állatközösségek megõrzése. – A természetes szukcessziós folyamatok hosszútávú vizsgálata, valamint az ártéri életközösség bemutatása feltételeinek biztosítása. 2. Természetvédelmi stratégiák – A természetes szukcessziós folyamatok érvényesülése, a természetszerû élõhelyek fajgazdagságának, természeteshez közeli struktúrájának, valamint területarányának fenntartása, növelése, továbbá a védett növény- és állatfajok állományának fenntartása, növelése érdekében a terület zavartalanságának biztosítása. – Az invazív gyomfajok visszaszorítása, további terjedésük megakadályozása aktív természetvédelmi kezeléssel. – A látogatás, valamint az oktatási és kutatási tevékenység irányítása, szabályozása. 3. Természetvédelmi kezelési módok, korlátozások és tilalmak 3.1. Mûvelési ághoz nem köthetõ természetvédelmi kezelési módok, korlátozások és tilalmak 3.1.1. Élõhelyek kezelése, fenntartása – A területen a nem õshonos, agresszíven terjeszkedõ lágyszárú fajokat – nagyobb összefüggõ foltokban való elõfordulásuk esetén – július 1. után végzett évenkénti egyszeri kaszálással kell eltávolítani. – Nem õshonos növényfajok nem ültethetõk a területen. 3.1.2. Látogatás – A Háros-sziget – háborítatlanságának megõrzése érdekében – nem látogatható. – A Hunyadi-szigetet a Hunyadi-szigeten mûködõ horgászegyesületek tagjai és a horgász napijegyet váltók szabadon látogathatják, egyéb látogatás és bemutatási célú hasznosítás csak természetvédelmi érdekeket szolgáló tevékenység esetén, elõ ze tes engedéllyel és szakvezetéssel történhet. A látogatócsoportok létszáma legfeljebb 30 fõ lehet egyszerre, a csoportos látogatás gyakorisága nem haladhatja meg a havi 4 alkalmat. 3.1.3. Kutatás, vizsgálatok – Engedéllyel rendelkezõ kutatási tevékenység a Budapesti Természetvédelmi Igazgatósággal történt elõ ze tes egyeztetést köve tõen kezdhetõ meg a területen. 3.1.4. Terület- és földhasználat – A területen bárminemû mezõgazdasági tevékenység folytatása, továbbá növényvédõszer, illetve szerves- és mûtrágya tárolása, kijuttatása tilos. – A terület partszakaszain a vízi jármûvek számára a kikötés tilos. Csónakok kikötése, tárolása csak a Hunyadi-szigeten mûködõ horgászegyesület kikötõjében lehetséges. – A terület Hárosi-öböl területére esõ részén az érvényes vízjogi engedélynek meg fele lõen mederkotrás végezhetõ. Egyéb, a vízháztartást befolyásoló tevékenység a területen nem végezhetõ. – A területen ipari és bányászati tevékenység folytatása tilos. A Háros-szigeten (Budapest, XXII. kerület 232 045/2 ingatlan-nyilvántartási helyrajzi számú terület) – A területen új építmény elhelyezése – a 3.1.5. pontban meghatározott építmény kivételével – tilos. – A Háros-szigeten található betonkerítést el kell bontani, a földgátat 3–4 helyen át kell vágni a legmélyebben fekvõ részeken legalább 10–15 m szélességben. A munkálatok kizárólag fagyott vagy teljesen száraz talajon végezhetõk. – A Háros-szigeten infrastruktúra hálózat, illetve annak eleme nem létesíthetõ. – Horgászállás nem létesíthetõ, mindennemû horgászati tevékenység tilos a területen. – A Háros-sziget területén gépjármû-közlekedés kizárólag természetvédelmi érdekbõl vagy emberi életveszély elhárítása érdekében lehetséges. A Hunyadi-szigeten (Budapest, XXII. kerület 232 043/2 ingatlan-nyilvántartási helyrajzi számú terület) – Új építmény létesítése a meglévõ gyalogutak felhasználásával kialakítandó természetvédelmi tanösvény kivételével tilos. – A területen a meglévõ horgászállások megtarthatók, de számuk nem növelhetõ. – A Hunyadi-szigeten gépjármû-közlekedés csak természetvédelmi érdekbõl vagy emberi életveszély elhárítása érdekében lehetséges. 3.1.5. Természetvédelmi infrastruktúra – Szükség szerint a Háros-szigeten tájbaillõ kerítést kell építeni a Budapest, XXII. kerület 232 045/2 ingatlan-nyilvántartási helyrajzi számú földrészlet határán. 3.2. Mûvelési ághoz, illetve földhasználati módhoz köthetõ természetvédelmi kezelési módok, korlátozások és tilalmak 3.2.1. Erdõk kezelése – A fásszárú, agresszíven terjeszkedõ gyomfajokat idõbeli korlát nélkül, mechanikus módszerekkel kell eltávolítani a területrõl. A levágott növényanyagot a területen kell hagyni. – A Háros-sziget területén – a Budapest, XXII. kerület 232 045/2 ingatlan-nyilvántartási helyrajzi számú földrészleten – fenn kell tartani a vágáskor nélküli erdõ besorolást és a teljes gazdasági korlátozást. Törekedni kell a tájidegen nemes nyárfák egészségügyi termelés keretében való eltávolítására és az erdõfelújítás hazai nyár fajokkal történõ elvégzésére. Elegyfajként kocsányos tölgy, vénic szil ültethetõ. Az erdõfelújítás során az ápolást mérsékelten lehet alkalmazni, a tárcsázást, a vegyszerezést kerülni kell. – A Hunyadi-sziget területén – a Budapest, XXII. kerület 232 043/2 ingatlan-nyilvántartási helyrajzi számú földrészleten – fenn kell tartani a vágáskor nélküli erdõ besorolást és a parkerdõ rendeltetést. Az erdõgazdálkodásra vonatkozó további részletes elõ írásokat az érvényes körzeti erdõterv tartalmazza.

Source: https://magyarkozlony.hu/hivatalos-lapok/4bd0d25ad79071131e9f1b35c87a42af052792e1/dokumentumok/02dc907361186f4c504d68923610c54e6fe6ef9e/letoltes